Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 842/09/4403	Nitra, 29.4.2014
EEČ : 2-32-129-2014

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Okresnej prokuratúry Nitra
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
po spoločnej dohode s obvineným XXXXX a obvineným XXXXX, v dobe od 23,00 hodine dňa 27.5.2005 do 1,00 hodine dňa 28.5.2005, na Šoltésovej ulici číslo 42 v XXXXX, prišli k objektu firmy PNEUSERVIS, kde preliezli oplotenie a zobrali nový izolačný vodič NFA2X 4x95mm2 o dĺžke 30m, odrezky izolačného voziča vodič NFA2X 4x95mm2  - šrot o dĺžke 25m, kábel AYKY 3x95+70mm2 - šrot o dĺžke 20m, kábel AYKY 3x50mm2 - šrot o dĺžke 25m, kábel AYKY 4x16mm2 - šrot o dĺžke 35m, kábel AYKY 3x240+120mm2 - nový o dĺžke 10m, lano ALFe - šrot o váhe 250,- kg, lano FeZn 50mm2 - o váhe 60,- kg, ktoré poprehadzovali cez plot a ktoré následne dňa 28.5.2005 v doobedňajších hodinách odovzdali do výkupu zberných surovín, čím poškodenej obchodnej spoločnosti XXXXX s.r.o. Bratislava spôsobili škodu vo výške 18 655,- Slovenských korún (619,23 €)

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Poverený príslušník Okresného riaditeľstva Policajného zboru v Nitre, Odboru skráteného vyšetrovania v XXXXX, uznesením vydaným pod spisovou značkou ČVS:ORP-1371/2-OSV-NR-2005 dňa 1.6.2005, podľa § 163 odsek 1 zákona č. 141/1961 Zb. o trestnom konaní súdnom v znení neskorších predpisov, vzniesol XXXXX obvinenie pre spolupáchateľstvom spáchaný trestný čin krádeže podľa § 9 odsek 2 k § 247 odsek 1 Trestného zákona č. 140/1961 Zb. v znení neskorších predpisov, na skutkovom základe uvedenom vo výrokovej časti tohto uznesenia. 
  V rámci vyšetrovania vykonaného v prípravnom konaní vec realizujúci policajt k veci vypočul obvineného XXXXX, splnomocneného zástupcu poškodenej obchodnej spoločnosti Enermont s.r.o. XXXXX Brocku a svedka XXXXX, ako aj zabezpečil príslušné na vec sa vzťahujúce listinné doklady. 
  Po skončení vyšetrovania bol následne predložený kompletný spisový materiál na Okresnú prokuratúru Nitra, aj spolu s návrhom na zastavenie trestného stíhania vedeného proti obvinenému XXXXX. 
  Po preskúmaní na vec sa vzťahujúceho spisového materiálu bolo zistené, že predmetný vyššie uvedený návrh je dôvodný a opodstatnený. 
  XXXXX bol rozsudkom Krajského súdu Nitra, vydaným pod spisovou značkou 4 To 5/2010 dňa 25.2.2010, právoplatným dňa 25.2.2010, v spojitosti s rozsudkom Okresného súdu Nitra, vydaným pod spisovou značkou 4 T 15/2007 dňa 28.10.2009, uznaný vinným zo spolupáchateľstvom spáchaného zločinu lúpeže podľa § 20 k § 188 odsek 1, odsek 2 písmeno c) Trestného zákona č. 300/2005 Z.z. v znení neskorších predpisov, za spáchanie ktorého mu bol uložený súhrnný trest odňatia slobody v trvaní 11 rokov a 7 mesiacov, so zaradením na jeho výkon do ústavu na výkon trestu s mininálnym stupňom stráženia.
  Podľa § 247 odsek 1 Trestného zákona č. 140/1961 Zb. v znení neskorších predpisov, kto si prisvojí cudziu vec tým, že sa jej zmocní, a spôsobí tak škodu nie nepatrnú, potresce sa odňatím slobody až na dva roky alebo peňažným trestom, alebo prepadnutím veci.
  Podľa § 215 odsek 2 písmeno a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. 
  Keďže v danej trestnej veci bolo jednoznačne zistené a preukázané, že trest ku ktorému môže trestné stíhanie v tejto trestnej veci viesť, je celkom bez významu popri treste, ktorý už bol obvinenému XXXXX rozsudkom Krajského súdu Nitra, vydaným pod spisovou značkou 4 To 5/2010 dňa 25.2.2010, právoplatným dňa 25.2.2010, pre iný čin právoplatne uložený, bolo s poukazom na vyššie uvedené skutočnosti a citované zákonné ustanovenia nevyhnutné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú 
          je možné podať do 3 dní odo dňa jeho doručenia, 
          cestou Okresnej prokuratúry v Nitre na Krajskú 
          prokuratúru v Nitre. 
          (§ 187 odsek 1 Trestného poriadku)
          Sťažnosť má odkladný účinok. 
          (§ 215 odsek 6 Trestného poriadku)

JUDr. Attila Bari
prokurátor